stanford-oval/wikipedia huggingface dataset:
Rivignano Teor
Aiheesta muualla

Kuvia tai muita tiedostoja aiheesta Rivignano Teor Wikimedia Commonsissa
Kunnan verkkosivut (italiaksi)
Udinen maakunta
Aiello del Friuli | Amaro | Ampezzo | Aquileia | Arta Terme | Artegna | Attimis | Bagnaria Arsa | Basiliano | Bertiolo | Bicinicco | Bordano | Buja | Buttrio | Camino al Tagliamento | Campoformido | Campolongo Tapogliano | Carlino | Cassacco | Castions di Strada | Cavazzo Carnico | Cercivento | Cervignano del Friuli | Chiopris-Viscone | Chiusaforte | Cividale del Friuli | Codroipo | Colloredo di Monte Albano | Comeglians | Corno di Rosazzo | Coseano | Dignano | Dogna | Drenchia | Enemonzo | Faedis | Fagagna | Fiumicello | Flaibano | Forgaria nel Friuli | Forni Avoltri | Forni di Sopra | Forni di Sotto | Gemona del Friuli | Gonars | Grimacco | Latisana | Lauco | Lestizza | Lignano Sabbiadoro | Ligosullo | Lusevera | Magnano in Riviera | Majano | Malborghetto-Valbruna | Manzano | Marano Lagunare | Martignacco | Mereto di Tomba | Moggio Udinese | Moimacco | Montenars | Mortegliano | Moruzzo | Muzzana del Turgnano | Nimis | Osoppo | Ovaro | Pagnacco | Palazzolo dello Stella | Palmanova | Paluzza | Pasian di Prato | Paularo | Pavia di Udine | Pocenia | Pontebba | Porpetto | Povoletto | Pozzuolo del Friuli | Pradamano | Prato Carnico | Precenicco | Premariacco | Preone | Prepotto | Pulfero | Ragogna | Ravascletto | Raveo | Reana del Rojale | Remanzacco | Resia | Resiutta | Rigolato | Rive d’Arcano | Rivignano Teor | Ronchis | Ruda | San Daniele del Friuli | San Giorgio di Nogaro | San Giovanni al Natisone | San Leonardo | San Pietro al Natisone | San Vito al Torre | San Vito di Fagagna | Santa Maria la Longa | Sauris | Savogna | Sedegliano | Socchieve | Stregna | Sutrio | Taipana | Talmassons | Tarcento | Tarvisio | Tavagnacco | Terzo di Aquileia | Tolmezzo | Torreano | Torviscosa | Trasaghis | Treppo Carnico | Treppo Grande | Tricesimo | Trivignano Udinese | Udine | Varmo | Venzone | Verzegnis | Villa Santina | Villa Vicentina | Visco | Zuglio
Ro-46 (1943)

| Ro-46 |
| --- | --- |
 Ro-46

Aluksen vaiheet
Rakentaja:  Mitsubishi, Kōbe
Kölinlasku:  13. kesäkuuta 1942
Laskettu vesille:  23. huhtikuuta 1943
Palveluskäyttöön:  19. helmikuuta 1944
Poistui palveluskäytöstä:  10. kesäkuuta 1945
Loppuvaihe:  upotettu 29. huhtikuuta 1945
Tekniset tiedot
Uppouma:  1 115t (pinnalla) 1 447 t (sukellus)
Pituus:  79,00 m (vesiraja) 80,50 m (kokonaispituus)
Leveys:  7,05 m
Syväys:  4,07 m
Koneteho:  4 200 bhp (pinnalla) 1 200 shp (sukellus)
Nopeus:  19,7 solmua (pinnalla) 8 solmua (sukellus)
Miehistöä:  54
Aseistus
Aseistus:  1 × 8 cm/40 ilmatorjuntatykki 4 × 53 cm torpedoputkea 2 × 25 mm ilmatorjuntatykkiä
Ro-46 oli keisarillisen Japanin laivaston vuonna 1944 valmistunut Kaichū-tyyppinen sukellusvene toisessa maailmansodassa.
Valmistus

Alus tilattiin vuoden 1941 hankinnoissa Mitsubishin Kōben telakalta, missä köli laskettiin 13. kesäkuuta 1942. Alus laskettiin vesille 23. huhtikuuta 1943 ja otettiin palvelukseen 19. helmikuuta 1944.
Palvelus

Alus upposi 29. huhtikuuta 1945 ilmahyökkäyksessä Okino Daiton edustalla ja poistettiin alusluettelosta 10. kesäkuuta.
Ro-48 (1943)

| Ro-48 |
| --- | --- |

Aluksen vaiheet
Rakentaja:  Mitsubishi, Kōbe
Kölinlasku:  17. maaliskuuta 1942
Laskettu vesille:  15. lokakuuta 1943
Palveluskäyttöön:  31. maaliskuuta 1944
Poistui palveluskäytöstä:  10. lokakuuta 1944
Loppuvaihe:  upotettu 14. heinäkuuta 1944
Tekniset tiedot
Uppouma:  1 115t (pinnalla) 1 447 t (sukellus)
Pituus:  79,00 m (vesiraja) 80,50 m (kokonaispituus)
Leveys:  7,05 m
Syväys:  4,07 m
Koneteho:  4 200 bhp (pinnalla) 1 200 shp (sukellus)
Nopeus:  19,7 solmua (pinnalla) 8 solmua (sukellus)
Miehistöä:  54
Aseistus
Aseistus:  1 × 8 cm/40 ilmatorjuntatykki 4 × 53 cm torpedoputkea 2 × 25 mm ilmatorjuntatykkiä
Ro-48 oli keisarillisen Japanin laivaston vuonna 1944 valmistunut Kaichū-tyyppinen sukellusvene toisessa maailmansodassa.
Valmistus

Alus tilattiinvuoden 1941 hankinnoissa Mitsubishin Kōben telakalta, missä köli laskettiin 17. maaliskuuta 1942. Alus laskettiin vesille 15. lokakuuta 1943 ja otettiin palvelukseen 31. maaliskuuta 1944.
Palvelus

Alus upposi 14. heinäkuuta 1944 Saipanin luoteispuolella ja poistettiin alusluettelosta 10. lokakuuta.
Ford Ranchero

Ford Ranchero on Ford Motor Company -yhtiön vuosina 1957–1979 valmistama automalli, jota valmistettiin 23 vuoden aikana kaikkiaan yli 500 000 kappaletta. Se oli ensimmäinen täyskokoinen (full-size) avolava-auto.
1957–1959

Täysikokoiseen (full-size) Ford Fairlane -korimalliin perustuva konsepti. Autoja valmistettiin kahtena mallina; Standard ja Custom. Custom-mallissa oli melkein kaikki Fairlanen lisävarusteet. Moottorivaihtoehtoina oli kaikki Fairlanen moottorit, aina 352 cid (5,8 l) saakka.
1960–1966

Pienempään Ford Falcon -malliin perustuva. Moottorivaihtoehtoina alkaen 144 cid (2,4 l) suorasta kuutoskoneesta 289 cid (4,7 l) V8:iin.
1966–1967

Korimalli palasi Ford Fairlane -malliin perustuvaksi. Moottorivaihtoehdot 200 cid (3,3 l) suora kuutonen – 390 cid (6,4 l) V8 "isolohko".
1968–1976

Korimalli muuttui sporttisempaan Ford Torino -malliin perustuvaksi. Mallivaihtoehtoina Standard, 500 ja GT, Moottorivaihtoehtoina kuutoskoneista aina 335 hevosvoimaiseen 428 cid (7,0 l) Cobra Jetiin asti.
1977–1979

Torino-mallisarjan valmistuksen loputtua vuonna 1976, korimalli vaihtui Ford LTDII -malliin perustuvaan. Mallivaihtoehtoina samat Standard, 500 ja GT vuodesta 1968. Moottoreina käytettiin samoja kuin Thunderbird/LTDII:ssa.
Aiheesta muualla

Kuvia tai muita tiedostoja aiheesta Ford Ranchero Wikimedia Commonsissa
Yhdysvalloissa myymä tai valmistama mallisto
| --- | --- |
Nykyiset henkilöautot:  Fiesta | Focus | Fusion / Fusion Energi | Mustang | Taurus
Nykyiset SUV:t, vanit ja hyötyajoneuvot:  EcoSport | Edge | Escape | Expedition | Explorer | Flex | F-sarja | Ranger | Super Duty | Transit | Transit Connect
Tuotannosta poistuneet henkilöautot:  Quadricycle | A / AC | C | B | F | K | N / R / S | T | A (1927) | B / 18 / 40  | 48 | 1937 Ford | De Luxe Ford | 1941 Ford | 1949 Ford | 1952 Ford | 1955 Ford | 1957 Ford | 1960 Ford | 300 | Aspire | C-Max / C-Max Energi | Crown Victoria | Contour | Country Sedan | Country Squire | Crestline | Custom | Custom Deluxe | Customline | Deluxe | Elite | Escort | Think Neightbour | EXP | Fairlane | Fairmont | Falcon | Festiva | Five Hundred | Galaxie | Granada | GT | GT40 | LTD | LTD II | Mainline | Maverick | Pinto | Probe | Shelby Mustang | Special | Standard | Station Wagon | Super Deluxe | Telstar | Tempo | Thunderbird | Torino | V8 | XL
Tuotannosta poistuneet SUV:t, vanit ja hyötyajoneuvot:  Trucks 1903-1919 | Trucks 1920-1929 | Trucks 1930-1939 | Trucks 1940-1949 | Trucks 1950-1959 | Trucks 1960-1969 | Trucks 1970-1979 | Trucks 1980-1989 | Trucks 1990-1999 | Trucks 2000-2009 | E | TT | AA | BB | F-sarja | B-sarja | C-sarja | L-sarja | M151 MUTT | Cargo | LCF | Courier | E-sarja | Econoline | Aerostar | Bronco | Bronco II | Escape Hybrid | Excursion | Freestar | Freestyle | Ranchero | Taurus X | Windstar
Ensimmäisen sukupolven Ford Ranchero.
Toisen sukupolven Ford Ranchero.
Kolmannen sukupolven Ford Ranchero.
Neljännen sukupolven Ford Ranchero.
Viidennen sukupolven Ford Ranchero.
Rautatieliikenteen ohjaus

Rautatieliikenteen ohjaus on rataverkon haltijan tai toissijaisesti rautatieoperaattorin suorittamaa toimintaa, jonka tarkoitus on varmistaa rautatieliikenteen turvallisuus ja sujuvuus. Liikenteen ohjaukseen kuuluvat olennaisena osana junaturvallisuudesta annetut määräykset, turvalaitteet, rautatien opasteet ja opastimet sekä radioliikenne.
Liikenteenohjauksen vastuuhenkilöstö

Liikenteen ohjauksesta ovat vastuussa vaihdemiehet, asetinlaitemiehet ja liikenneohjaajat, jotka vastaavat junien käyttämien kulkuteiden turvaamisesta joko käsin tai teknisten laitteiden avulla. Tehtävänimikkeet vaihtelevat valtioittain.
Liikenteenohjaustavat > Kauko-ohjaus

Termillä kauko-ohjaus tarkoitetaan rataosan liikennepaikkojen turvalaitteiden ohjaamista keskitetysti yhdestä liikenteenohjauspisteestä käsin. Kauko-ohjatulla radalla junia kuljetetaan rautatien opastinten näkyvien opasteiden mukaan. Liikenneohjaaja ohjaa liikennepaikoilla sijaitsevia turvalaitteita etäkäytöllä työpisteestään käsin, ja turvalaitteet toteuttavat junille kulkutiet tiukkojen turvalaitekriteerien perusteella. Liikenneohjaaja saa ilmaisut kaikista tapahtumista ja junien sijainneista ilmaisinlaitteelleen.
Kauko-ohjatun rataosan liikennepaikoilla sekä liikennepaikkojen välillä on turvalaitteiden osana toimivia opastimia, joiden mukaan veturinkuljettajan on pääteltävä, milloin hänen kuljettamalleen junalle on turvattu kulkutie.
Suomessa kokeiltiin kauko-ohjata Mikkelin eteläpuolella sijaitsevan Vuolingon releasetinlaitetta vuodesta 1955 alkaen muutaman vuoden ajan. Sen jälkeen päätettiin asentaa rataosuudelle Mikkeli–Pieksämäki kauko-ohjausjärjestelmä, joka otettiin käyttöön vuonna 1962. Nykyisin valtaosa Suomen rataverkon pääradoista on joko kauko-ohjattuja tai radio-ohjattuja.
Liikenteenohjaustavat > Radio-ohjaus

Termillä radio-ohjaus tarkoitetaan rautatieliikenteen ohjauksessa sellaista rataosaa, jonka liikennepaikoilla olevia turvalaitteita käytetään kauko-ohjauksen tavoin etäkäytöllä yhdestä liikenteenohjauspisteestä käsin. Liikennepaikoilla on kuitenkin vähemmän opastimia. Nimitys radio-ohjaus on peräisin siitä, että lähtöluvat liikennepaikoilta annetaan veturinkuljettajalle radiopuhelimella. Kauko-ohjatulla radalla lähtöluvat annetaan opastimilla. Radio-ohjatut rataosat on aina varustettu myös kulunvalvonnan ratalaittein, vaatimus kulunvalvonnan veturilaitteista koskee kaikkia rataosalla liikennöiviä vetureita.
Teknisesti turvalaitteet kauko-ohjatuilla ja radio-ohjatuilla rataosilla ovat samanlaisia. Ainoana erona radio-ohjatun rataosan liikennepaikalla on optisten opastimien puuttuminen kauko-ohjattuun rataan verrattuna. Opastimet on korvattu raiteen numerolla varustetuilla junakulkutien päätekohta -merkeillä sekä kulunvalvonnan ratalaitteilla, jotka välittävät tämän ns. fiktiivisen opastimen välittämän tiedon veturinkuljettajan kulunvalvontalaitteen näytölle. Liikennepaikoilla on liikennepaikkoja suojaavat optiset opastimet, ainoastaan lähtösuunnan opastimet on korvattu junakulkutien päätekohta -merkeillä.
Esimerkki radiopuhelimella annettavasta lähtöluvasta (vahvennettu teksti kuvaa liikenteeohjausta ja tavallinen kuljettajaa):
»Kuuleeko 4606 Itä-Suomen kaukoa
4606 kuulee Itä-Suomen kaukoa
4606, lähtölupa Huutokoskelta
4606, lähtölupa Huutokoskelta»
Liikenteenohjaustavat > Junasuorituspaikkoihin perustuva liikenteenohjaus

Junasuorituspaikkoihin perustuva liikenteenohjaus, eli ns. perinteinen liikenteenohjaus, tarkoittaa sitä, että rataosan eri liikennepaikoille sijoitetut junasuorittajat turvaavat junaliikenteen keskenäisillä sopimuksilla. Tällöin kahden peräkkäisen junasuorituspaikan välisellä osuudella, junasuoritusvälillä, saa olla kulussa vain yksi juna kerrallaan.
Junaliikenteen turvaamiseen liittyvät sopimukset kahden eri liikennepaikan junasuorittajien välillä tehdään puhelimitse ja kirjataan junapäiväkirjaan. Kun sopimus junan lähettämisestä liikennepaikalta toiselle on tehty, junasuorittaja saa antaa junalle lähtöluvan. Lähtölupa voidaan tässä tapauksessa antaa opastimella, radiopuhelimella tai käsiopasteella. Veturinkuljettajalle on kuitenkin annettava ennakkotieto, millä tavalla lähtölupa annetaan.
Junasuorituspaikkoihin perustuva liikenteenohjaus on katoamassa Suomen rataverkolta kauko-ohjaus- ja radio-ohjausjärjestelmien asentamisen myötä. Tulevaisuudessa vähäliikenteisillä turvalaitteettomilla rataosilla käytetään lupapaikkoihin perustuvaa liikenteenohjauskäytäntöä, jossa junille annetaan lähtöluvat radiopuhelimilla.
Liikenteenohjaustavat > Vähäliikenteisten rataosien liikenteenohjaus

Vähäliikenteisillä radoilla ei yleensä ole käytössä kulunvalvontaa tai liikenteenohjauslaitteistoa. Tällöin liikennettä ohjataan radiopuhelimitse annettavilla liikkumisluvilla. Liikenteenohjaus antaa lähtöluvan suoraan veturinkuljettajalle radiopuhelimella, ja samalla määritellään lähtöluvan lisäksi myös se liikennepaikka, jossa veturinkuljettajan on ilmoittauduttava ja pyydettävä uusi lupa.
Erilaisia vähäliikenteisten rataosien liikenteenohjausmenetelmiä ovat muun muassa Direct Traffic Control sekä Track Warrant Control, josta käytetään myös nimeä Occupancy Control System.
Liikenteenohjaus Suomessa

Nykyisin rautatieliikenteen ohjaus Suomessa hoidetaan valtaosin keskitetysti muutamista suurista liikenteenohjauskeskuksista käsin. Liikenteenohjauksessa käytetään hyväksi kauko-ohjausta tai radio-ohjausta, joiden avulla yksi liikenneohjaaja voi hallita etäkäytöllä useiden eri liikennepaikkojen turvalaitteita, ja näin valvoa yhdellä kertaa jopa useita eri rataosia. Näiden etäkäyttöratkaisujen lisäksi käytössä on yhä rataosia, joilla liikenteen turvaaminen perustuu liikennepaikoilla olevaan paikalliseen miehitykseen.
Liikenteenohjaus on yhä enemmän tietokoneistettua, mikä on aiheuttanut omia yllättäviä ongelmiaan. Keväällä 1997 Etelä-Suomen junaliikenteen pysäytti näppäimistön väliin juuttunut paperiliitin, ja syksyllä 2014 ohjelmistovirhe uudessa järjestelmässä esti ajolistojen tulostamisen paperille veturinkuljettajia varten.
Kauko-ohjauksen historiaa

1927 Yhdysvalloissa otetaan käyttöön maailman ensimmäinen yhdestä paikasta ohjattu rataosuus, pituus noin 64 km, New York:n Central Railroad radalla.
1933 Ranskassa Pariisi – Le Havre välillä otetaan käyttöön kauko-ohjaus.
1933 Saksassa Theodorin kaivoksella otetaan vaihteiden ja opastimien kauko-ohjaus.
1938 Ruotsissa Tukholma – Neglinge osuus Saltsjöbanasta kauko-ohjaukseen LME:n tekniikalla.
1949 Ranskassa Dijon – Blaisy–Bas välille sekä kauko-ohjaus että molemminsuuntainen linjasuojastus, pituus 27 km.
1951 Saksassa Bedra – Cornberg 12 km:n väli kauko-ohjaukseen.
1952 Saksassa Regensburg – Nürnberg väli kauko-ohjaukseen, 100 km:n pituisen liikennevälin järjestelmä oli käytössä v. 2005 saakka.
1955 Suomessa Vuolingon asemasta tuli ensimmäinen kauko-ohjattu liikennepaikka, kun Vuolingon liikennettä ohjattiin Mikkelistä Siemensin toimittamalla tekniikalla.
1955 Ruotsissa Ångessa otetaan SJ:n ensimmäinen kauko-ohjauskeskus LME:n tekniikalla, liikenneväli Ånge – Bräcke.
1957 Saksassa Frankfurt am Mainissa otetaan käyttöön ratkaisu, jossa isompaan kauko-ohjattuun asetinlaitteeseen on liitetty viereisiä laitteita.
1957 Ruotsissa Trafikaktiebolaget Grängesberg–Oxelösunds Järnvägar:n (TGOJ) Ludvika – Öxelösund väli otetaan kauko-ohjaukseen.
1961 Etelä-Afrikassa Kamfersdam – Postmasburgin välillä otetaan käyttöön Siemensin toimittama suuri kauko-ohjausjärjestelmä.
1962 Pieksämäen ja Mikkelin välisen rataosuuden kauko-ohjauksen käyttöönoton juhlatilaisuus oli 16. huhtikuuta 1962.
1963 Mikkelin ja Kouvolan välinen kauko-ohjaus valmistui 1. heinäkuuta 1963 valmiiden linja-asemien osalta.
Liikenteenohjauskeskus Pieksämäellä
Junakulkutien päätekohta-merkit Huutokoskella.
Renaissance (Beyoncén albumi)

| Renaissance Beyoncé |
| --- | --- | --- |

Studioalbumin tiedot
 Julkaistu: 29. heinäkuuta 2022
 Tuottaja(t): Beyoncé, BAH, Beam, Boi-1da, Al Cres, Honey Dijon, Kelman Duran, Hit-Boy, Leven Kali, Mike Dean, Neenyo, No I.D., Nova Wav, P2J, Chris Penny, Luke Solomon, Syd, Skrillex, Tricky Stewart, Sevn Thomas, The-Dream, Nova Wav
 Tyylilaji: pop, dance, house
 Kesto: 62.14
 Levy-yhtiö: Columbia, Parkwood
Muut kannet
   Renaissancen erikoispainoksen kansi
Listasijoitukset
  3.
Beyoncén muut julkaisut
| The Lion King: The Gift 2019 | Renaissance 2022 | Cowboy Carter 2024 |
Singlet albumilta Renaissance
 ”Break My Soul” Julkaistu: 20. kesäkuuta 2022  ”Cuff It” Julkaistu: 30. syyskuuta 2022  ”America Has a Problem” Julkaistu: 19. toukokuuta 2023  ”Virgo's Groove” Julkaistu: 2. kesäkuuta 2023
Renaissance on yhdysvaltalaisen laulaja Beyoncén seitsemäs studioalbumi. Albumi julkaistiin 29. heinäkuuta 2022 Parkwood Entertainmentin ja Columbia Recordsin kautta. Albumi oli Beyoncén ensimmäinen soolostudiojulkaisun sitten vuoden 2016 Lemonaden, ja on laulajan koronaviruspandemian aikana äänittämän albumitrilogian ensimmäinen osa.
Albumi ammentaa afroamerikkalaisilta lähtöisin olevista tanssimusiikin genreistä, kuten discosta ja house-musiikista. Se toimii kunnianosoituksena näiden genrejen pioneereille sekä queer-kulttuurille. Levyllä vierailevat muun muassa Grace Jones, Tems ja Beam.
Albumia edelsi single ”Break My Soul”  joka julkaistiin 20. kesäkuuta 2022. Single "Cuff It" julkaistiin 30. syyskuuta 2022, sitä seurasivat singlet "America Has a Problem" 19. toukokuuta 2023 ja "Virgo's Groove" 2. kesäkuuta 2023.
Renaissance sai yhdeksän ehdokkuutta ja oli ehdolla vuoden albumiksi vuoden 2023 Grammy-gaalassa. Albumi voitti näistä neljä, muun muassa parhaan tanssi/elektronisen musiikin albumin palkinnon.
Taustaa

Albumin julkaisusta ilmoitettiin 16. kesäkuuta Beyoncén ja musiikin suoratoistopalvelu Tidalin sosiaalisen median tileillä. Albumin ensimmäinen single, 90-luvun house-musiikista ammentava "Break My Soul", julkaistiin 20. kesäkuuta 2022. Kappale nousi Billboard Hot 100 -listan kärkeen. Renaissancen markkinointistrategiaa ja suoraviivaista julkaisua on kutsuttu Beyoncélle poikkeuksellisen konventionaaliseksi, sillä hänen kaksi aikaisempaa albumiaan, Lemonade ja Beyoncé, olivat yllätysjulkaisuja.
Beyoncé kertoi 30. kesäkuuta 2022 julkaistussa Instagram päivityksessä koronaviruspandemian aikana äänitetyn albumin luonnin tarjonneen hänelle "mahdollisuuden unelmoida ja paeta pelottavaa aikaa maailmassa." sekä "mahdollisuuden tuntea oloni vapaaksi ja seikkailunhaluiseksi aikana, jolloin kaikki muu oli liikkumatta". Albumin julkaisua edeltäneessä viestissä Beyoncé kertoi omistavansa albumin aidsiin kuolleelle Johnny-sedälleen. Samassa viestissä hän mainitsi Johnnyn olleen suuri vaikutus albumin luomisessa, sillä hän oli ensimmäinen, joka altisti hänet Renaissancen perustana toimivalle tanssi ja klubimusiikille.
Albumi vuosi internetiin kaksi päivää ennen sen virallista julkaisua. Useat lähteet raportoivat vuodon johtuneen erästä liian aikaisin myyntiin laitettuja CD-levyjä Euroopassa.
Levyä tuki kesällä 2023 Renaissance World Tour kiertue.
Kritiikki

Albumin kappale ”Heated” herätti kritiikkiä. Kappaleessa käytettiin kahdesti halventavaa termiä ”spaz”, jota käytetään usein viittaamaan ihmistä, jolla on CP-oireyhtymädiagnoosi ja mielenterveysongelmia. Kappaleen sanoitus muutettiin kritiikin seurauksena "blastiksiksi".
R&B laulaja Kelis syytti Beyoncéa hänen kappaleensa "Milkshake" luvattomattomasta käytöstä interpolaationa Renaissancen "Energy" kappaleella. Kelisin mukaan Beyoncé eivätkä hänen tiiminsä olleet lähestyneet häntä ennen albumin julkaisua kappaleen käytöstä. Interpolaatio poistettiin musiikin suoratoistopalveluista elokuun 2023 alussa.
Kappaleet

I’m That Girl – 3.28
Cozy – 3.30
Alien Superstar – 3.35
Cuff It – 3.45
Energy – 1.56 (feat. Beam)
Break My Soul – 4.38
Church Girl – 3.44
Plastic Off the Sofa – 4.14
Virgo’s Groove – 6.08
Move – 3.23 (feat. Grace Jones & Tems)
Heated – 4.20
Thique – 4.04
All Up in Your Mind – 2.49
America Has a Problem – 3.18
Pure/Honey – 4.48
Summer Renaissance – 4.33
Listasijoitukset

Renaissance debytoi Billboard 200 -listan ensimmäisenä, albumi on Beyoncén seitsemäs listan kärkeen yltänyt
| Lista | Sijoitus |
| --- | --- |
 Britannian albumilista: 1
 Ranskan albumilista: 1
 Suomen virallinen albumilista: 3
 Sverigetopplistan: 1
 Billboard 200: 1
Arvostelut

Keskisuomalainen:
Rumba: 8,8/10
Soundi:
Rionpiikkipyrstö

| Rionpiikkipyrstö |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Orneerot Furnariidae
Suku::  Kanasterot Asthenes
Laji::  moreirae
Kaksiosainen nimi
 Asthenes moreirae  (Ribeiro, 1906) 
Synonyymit
 Oreophylax moreirae 
Infobox OKNimi-testi OKIUCN-testi OK: 
Rionpiikkipyrstö (Asthenes moreirae) on orneeroiden heimoon kuuluva varpuslintu.
Levinneisyys

Rionpiikkipyrstöä tavataan Brasilian kaakkoisosissa. Lajia on kuvattu melko yleisestä yleiseksi, ja se on luokiteltu elinvoimaiseksi.
Fressines

| Fressines |
| --- | --- |
 Fressinesin kartta
 Fressines
 Koordinaatit: 46°19′23″N, 00°17′44″W 
Valtio:  Ranska
Alue:  Uusi-Akvitania
Departementti:  Deux-Sèvres
Arrondissementti:  Niort
Pinta-ala:  
 – Kokonaispinta-ala:  9,6 km²
Väkiluku (2016):  1 658
 – Väestötiheys:  172,5 as./km²
Postinumero:  79370
Infobox OKVirheellinen NIMI-arvo: 
Fressines on Ranskan kunta Deux-Sèvresin departementissa Uuden-Akvitanian hallintoalueella. Se sijaitsee departementin pääkaupungin Niortin itäpuolella. Kunnan pinta-ala on 9,6 neliökilometriä ja siellä on arviolta 1 658 asukasta (vuonna 2016).
Kirjailija Pierre Moinot (1920–2007) oli syntyisin Fressinestä.
Aiheesta muualla

Kuvia tai muita tiedostoja aiheesta Fressines Wikimedia Commonsissa
Fredrik Saltzman

| Fredrik Saltzman> Henkilötiedot |
| --- | --- |
Syntynyt: 19. lokakuuta 1839 Helsinki
Kuollut: 4. maaliskuuta 1914 (74 vuotta) Helsinki
Ammatti:  kirurgi Helsingin yliopiston kirurgian professori 1879–1890 Lääkintöhallituksen pääjohtaja 1890–1902
Fredrik Saltzman (19. lokakuuta 1839 Helsinki – 4. maaliskuuta 1914 Helsinki) oli suomalainen kirurgi, joka toimi Helsingin yliopiston kirurgian ylimääräisenä professorina 1879–1883 ja varsinaisena kirurgian professorina 1883–1890 sekä Lääkintöhallituksen pääjohtajana 1890–1902. Hän toteutti Suomessa ensimmäisenä antiseptiikkaa ja edisti sairaalaoloja ja sairaanhoitajakoulusta. Hän oli Helsingin musiikkiopiston (Sibelius-Akatemia) perustajia.